**Text

Description automatically generated with medium confidence**

**Llythyr Ymgysylltu**

**Dysgu o brofiadau uniongyrchol pobl hŷn o gymunedau Du, Asiaidd ac Ethnig Leiafrifol yng Nghymru**

**Cyflwyniad**

Mae’r Comisiynydd yn penodi [*enw’r unigolyn/sefydliad]* i hwyluso ymgysylltu er mwyn casglu profiadau uniongyrchol pobl hŷn (60 oed a hŷn) o gymunedau Du, Asiaidd ac Ethnig Leiafrifol yng Nghymru.

Er mai’r cyfranogwyr sy’n penderfynu beth hoffent ei rannu fel rhan o’u profiad uniongyrchol, bydd [*enw’r unigolyn/sefydliad*] yn cael set o gwestiynau y mae’n rhaid eu defnyddio i lywio’r sgwrs.

**Cyflwyno tystiolaeth**

Gellir cyflwyno tystiolaeth naill ai drwy’r post neu’n electronig.

Rhaid i’r unigolyn/sefydliad penodedig gyflwyno tystiolaeth mewn fformat wedi’i deipio, yn ei ddewis iaith.

Mae croeso iddynt gyflwyno tystiolaeth bob yn dipyn.

**Amserlen**

Bydd y gwaith casglu profiadau uniongyrchol yn cael ei gyflawni rhwng mis Mehefin a mis Awst 2022 a’i gyflwyno i’r Comisiynydd erbyn 31 Hydref 2022 fan bellaf.

**Telerau talu**

Bydd [*enw’r unigolyn/sefydliad*] yn cael ei ad-dalu am bob darn unigol o dystiolaeth a gyflwynir o fewn 15 diwrnod gwaith i’w derbyn. Cyfrifir gwerth pob cyflwyniad drwy ystyried:

Cyfanswm gwerth y cynnig – costau eraill ee llogi lleoliad

nifer y cyfweleion arfaethedig

Bydd costau eraill sy’n gysylltiedig â’r prosiect yn cael eu had-dalu’n llawn o fewn 15 diwrnod gwaith i dderbyn prawf o bryniant y Comisiynydd.

Bydd cyfranogwyr yn cael ad-daliad drwy roi taleb gwerth £30 iddynt. Bydd y Comisiynydd yn anfon y daleb yn uniongyrchol at y cyfranogwr, felly rhaid rhoi ei enw a’i gyfeiriad i’r Comisiynydd pan fydd yn cyflwyno ei brofiad uniongyrchol.

**Rhyddid Gwybodaeth**

Mae’r Comisiynydd yn ddarostyngedig i [Ddeddf Rhyddid Gwybodaeth 2000](https://ico.org.uk/for-organisations/guide-to-freedom-of-information/what-is-the-foi-act/). Y Comisiynydd sy’n gyfrifol am benderfynu a yw gwybodaeth sydd wedi ei chael neu ei chreu mewn cysylltiad â’r gwaith hwn yn cael ei darparu o dan gais Rhyddid Gwybodaeth.

Rydych chi’n cydnabod y gallai fod yn ofynnol i’r Comisiynydd ddatgelu gwybodaeth yn ddarostyngedig i Gais Rhyddid Gwybodaeth.

**GDPR**

Bydd y Comisiynydd a [*enw’r unigolyn/sefydliad*] yn cydymffurfio â holl ofynion perthnasol y Ddeddfwriaeth Diogelu Data.

Mae’r Comisiynydd a [*enw’r unigolyn/sefydliad*] yn cydnabod mai’r Comisiynydd Pobl Hŷn, at ddibenion y Ddeddfwriaeth Diogelu Data, yw’r Rheolwr a’r Prosesydd a bod [*enw’r unigolyn/sefydliad*] hefyd yn Brosesydd.

Mae’r tabl isod yn nodi cwmpas, natur a phwrpas prosesu gan [*enw’r unigolyn/sefydliad*], y cyfnod prosesu a’r mathau o Ddata Personol a chategorïau o Wrthrychau Data.

Bydd [*enw’r unigolyn/sefydliad*] yn rhoi polisi preifatrwydd y Comisiynydd i’r cyfranogwyr.

|  |  |
| --- | --- |
| **Cwmpas prosesu** | Bydd [*enw’r unigolyn/sefydliad*] yn cynnal [*nifer*] o gyfweliadau i gasglu hanesion personol profiadau uniongyrchol y person hŷn o gymuned Pobl Dduon, Asiaidd ac Ethnig Leiafrifol yng Nghymru.  Bydd [*enw’r unigolyn/sefydliad*] yn prosesu enw a manylion cyswllt y cyfranogwyr (cyfeiriad a rhif ffôn). Bydd y manylion hyn yn cael eu rhoi i [*enw’r unigolyn/sefydliad*] gan y cyfranogwyr, gyda’u caniatâd penodol, dim ond at ddibenion y prosiect hwn. |
| **Natur prosesu** | Bydd y gwaith o brosesu’r data’n cynnwys casglu’r dystiolaeth; ei storio mewn lleoliad diogel; ei defnyddio i gysylltu â chyfranogwyr a enwir i drefnu cyfweliadau â nhw (gyda’u caniatâd penodol); ac yna ei dinistrio ar ôl i’r Comisiynydd Pobl Hŷn gadarnhau bod y dystiolaeth wedi’i derbyn yn ddiogel. |
| **Pwrpas prosesu** | Cysylltu ag unigolion a chynnal cyfweliadau â nhw fel rhan o’r prosiect. |
| **Y cyfnod prosesu** | Dim ond yn ystod y prosiect y bydd y data’n cael ei brosesu a bydd yn cael ei ddileu ar ôl i’r Comisiynydd gadarnhau tystiolaeth ddiogel ei bod wedi’i dderbyn. Y cyfnod prosesu data yw Gorffennaf 2022 – Hydref 2022. |
| **Mathau o Ddata Personol** | Enw a manylion cyswllt yr unigolyn (cyfeiriad a rhif ffôn). |
| **Categorïau o Wrthrychau Data** | Pobl Hŷn |

Awdurdod: Comisiynydd Pobl Hŷn Cymru

Cyfeiriad: Adeiladau Cambrian

Sgwâr Mount Stuart

Caerdydd, CF10 5FL

**Ar ran y Comisiynydd**

Llofnod:

Dyddiad:

Enw:

Teitl y Swydd:

**Ar gyfer y Cyflenwr:**

Llofnod:

Dyddiad:

Enw:

Teitl y Swydd: